Ljetne olimpijske igre 2008.

XXIX. Olimpijske igre - Peking 2008 XXIX. Olimpijske igre održane su od 8. kolovoza do 24. kolovoza 2008. u Pekingu. Ceremonije otvaranje i zatvaranja Olimpijskih igara, kao i mnoga natjecanja, održana su na Nacionalnom stadionu u Pekingu (također poznatom i kao "Ptičje gnijezdo"). Odabir domaćina Peking je za domaćina igara izabran 13. srpnja 2001. tijekom 112. zasjedanja MOO-a u Moskvi, pobijedivši Toronto, Pariz, Istanbul i Osaku. Prije tog zasjedanja pet drugih gradova (Bangkok, Kairo, Havana, Kuala Lumpur i Sevilla) su podnijeli kandidature, ali nisu uspjeli ući u uži izbor 2000. Poslije prvog kruga glasovanja, Peking je imao značajno vodstvo ispred 4 preostala kandidata. U drugom krugu, Peking je skupio više glasova nego svi ostali kandidati zajedno. Zastupljeni športovi Program je bio sličan kao i u Ateni 2004. Natjecatelji se natječu u 28 športova, a ukupno se održava 302 natjecanja (165 muških, 127 ženskih i 10 mješovitih). Programu se dodalo 9 novih disciplina, dvije u biciklizmu (BMX u obe konkurencije). Žene su se prvi put natjecale u 3000 m s preponama. Plivački maraton (10 km) se dodalo i u muškoj i ženskoj konkurenciji. Parove u stolnom tenisu (muškarci i žene) zamijenilo je ekipno natjecanje. Sljedeći su športovi bili zastupljeni na igrama. Športovi u vodi su podijeljeni na 4 pojedinačna športa: skokovi u vodu, plivanje, sinkronizirano plivanje i vaterpolo. Broj natjecanja je prikazan u zagradi. Raspored natjecanja Tijekom Ljetnih olimpijskih igrara u Pekingu održavaju se 302 natjecanja u 28 športova (165 za muškarce, 127 za žene i 10 mješovito). To je jedno natjecanje više nego na prethodnim OI u Ateni 2004. godine. Devet je novih natjecanja na programu, od čega su dva u biciklizmu (BMX). Atletičarke se prvi put natječu u utrci na 3000 m sa zaprekama, plivači u plivanju na duge pruge. U stolnom tenisu su dosadašnja natjecanja u parovima zamijenjena momčadskim natjecanjima. Legenda tablice: zelenom bojom su označene ceremonije otvaranja i zatvaranja OI, plavom bojom su označeni dani kvalifikacija u pojedinim športovima, žutom bojom su označeni dani kada se održavaju finalna natjecanja (broj u polju je broj finalnih natjecanja tog dana), u posljednjem stupcu je ukupan broj natjecanja u pojedinim športovima, športovi su poredani abecedno. ¹ = MOK natjecanja u plivanju, sinkroniziranom plivanju, vaterpolu i skokovima u vodu vodi pod zajedničkim nazivom "vodeni športovi". ² = Sadrži i natjecanja u ritmičkoj gimnastici i trampolinu. Hrvatska na OI 2008. Vanjske veze Službena stranica OI u Pekingu 2008 Arhivirano 2006-12-12 na Wayback Machine-u ((engl.)) XXIX. Olimpijske igre - Peking 2008 ((engl.))